พระราชกฤษฎีกาเปลี่ยนแปลงสภาพสาธารณสมบัติของแผ่นดินสำหรับพลเมืองใช้ร่วมกันในเขตอุตสาหกรรมทั่วไป นิคมอุตสาหกรรมเอเชีย ในท้องที่ตำบลบ้านฉาง อำเภอบ้านฉาง จังหวัดระยอง พ.ศ. 2545
พระราชกฤษฎีกา
เปลี่ยนแปลงสภาพสาธารณสมบัติของแผ่นดินสำหรับพลเมืองใช่ร่วมกัน
ในเขตอุตสาหกรรมทั่วไป
นิคมอุตสาหกรรมทั่วไป นิคมอุตสาหกรรมเอเชีย 
ในท้องที่ตำบลบ้านฉาง
อำเภอบ้านฉาง จังหวัดระยอง
พ.ศ. ๒๕๔๕
 

ภูมิพลอดุลยเดช
ป.ร.
ให้ไว้ ณ
วันที่ ๒๖ มกราคม พ.ศ. ๒๕๔๕
เป็นปีที่ ๕๗
ในรัชกาลปัจจุบัน

พระบาทสมเด็จพระเจ้าปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงสภาพสาธารณสมบัติของแผ่นดิน
สำหรับพลเมืองใช่ร่วมกันในเขตอุตสาหกรรมทั่วไป นิคมอุตสาหกรรมเอเชีย
ในท้องที่ตำบลบ้านฉาง อำเภอบ้านฉาง จังหวัดระยอง

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๓๖ ทวิ วรรคสอง
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ ซึ่งแก้ไขเพิ่มเติม
โดยพระราชบัญญัติการนิคมอุตสาหกรรมแห่งประเทศไทย (ฉบับที่ ๓) พ.ศ. ๒๕๓๙ จึงทรงพระกรุณา
โปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกา พระราชกฤษฎีกาเปลี่ยนแปลงสภาพสาธารณสมบัติของแผ่นดินสำหรับพลเมืองที่ใช้ร่วมกัน
ในเขตอุตสาหกรรมทั่วไป นิคมอุตสาหกรรมเอเชีย ในท้องที่ตำบลบ้านฉาง อำเภอบ้านฉาง
จังหวัดระยอง พ.ศ. ๒๕๔๕

มาตรา
๒[๑]
พระราชกฤษฎีกานี้ให้ใช้บังคับตั้งแต่วันถัดจากประกาศในราชกิจจานุเบกษา
เป็นต้นไป

มาตรา ๓
ให้เปลี่ยนแปลงสภาพสาธารณสมบัติของแผ่นดินสำหรับพลเมืองใช่ร่วมกัน
ซึ่งพลเมืองเลิกใช้ประโยชน์แล้ว ในเขตอุตสาหกรรมทั่วไป นิคมอุตสาหกรรมเอเชีย ในท้องที่ตำบลบ้านฉาง
อำเภอบ้านฉาง จังหวัดระยอง เพื่อให้การนิคมอุตสาหกรรมแห่งประเทศไทยได้กรรมสิทธิ์
เนื้อที่ประมาณ ๕๐ ไร่ ๓ งาน ๗๒.๖ ตารางวาง
ทั้งนี้ ภายในแนวเขตตามแผนที่ท้ายพระราชกฤษฎีกานี้

มาตรา
๔
ให้รัฐมนตรีว่าการกระทรวงอุตสาหกรรมรักษาการการตามพระราชกฤษฎีกานี้


ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากในเขตอุตสาหกรรมทั่วไป
นิคมอุตสาหกรรมเอเชีย ในท้องที่ตำบลบ้านฉาง อำเภอบ้านฉาง จังหวัดระยอง
มีพื้นที่ครอบคลุมสาธารณสมบัติของแผ่นดิน สำหรับพลเมืองใช้ร่วมกัน
ซึ่งเป็นทางสาธารณะ คลองสาธารณะและลำรางสาธารณะ เนื้อที่ประมาณ ๕๐ไร่ ๓ งาน ๗๒.๖
ตารางวา ปัจจุบันพลเมืองได้เลิกใช้ประโยชน์ร่วมกันในที่ดินดังกล่าวแล้ว
และการนิคมอุตสาหกรรม แห่งประเทศไทยประสงค์จะได้กรรมสิทธิ์เพื่อนำไปพัฒนาให้เป็นส่วนหนึ่งของเขตอุตสาหกรรมทั่วไป
นิคมอุตสาหกรรมเอเชีย
สมควรเปลี่ยนแปลงสภาพสาธารณสมบัติของแผ่นดินสำหรับพลเมืองที่ใช่ร่วมกันดังกล่าว
เพื่อให้มีผลเป็นการถอนสภาพที่ดิน นั้นจากการเป็นสาธารณสมบัติของแผ่นดิน
และให้การนิคมอุตสาหกรรมแห่งประเทศไทยได้กรรมสิทธิ์
ในที่ดินภายใต้เงื่อนไขที่กำหมายกำหนด และโดยที่มาตรา ๓๖ ทวิ วรรคสอง
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๓)
ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๓)
๒๕๓๘ บัญญัติว่า ในกรณีที่มีประกาศตามมาตรา ๓๖ วรรคสอง จัดตั้งหรือเปลี่ยนแปลง
เขตอุตสาหกรรมทั่วไปให้ตราเป็นพระราชกฤษฎีกาเปลี่ยนแปลงสภาพสาธารณสมบัติของแผ่นดินได้
โดยระบุแปลงและจำนวนเนื้อที่ดิน โดยประมาณที่การนิคมอุตสาหกรรมแห่งประเทศไทยประสงค์จะได้กรรมสิทธิ์ไว้ในพระราชกฤษฎีกา จึงจำเป็นต้องตราพระราชกฤษฎีกานี้






























ปิยะธิดา/ปรับปรุง
๑๕ สิงหาคม ๒๕๖๑




[๑] ราชกิจจานุเบกษา
เล่ม ๑๑๙/ตอนที่ ๑๔ ก/หน้า ๕/๑ กุมภาพันธ์ ๒๕๔๕